Ο **Μπορίς Ντμίτριεβιτς Γκριγκόριεφ** (ρωσ. Борис Дмитриевич Григорьев, 11 Ιουλίου 1886 – 7 Φεβρουαρίου 1939) ήταν Ρώσος ζωγράφος, γραφίστας και συγγραφέας.

Βιογραφικά στοιχεία
-------------------

Ο Γκριγκόριεφ γεννήθηκε στο Ρύμπινσκ και σπούδασε στη Σχολή Καλών Τεχνών Στρόγκανοφ της Μόσχας από το 1903 μέχρι το 1907 με καθηγητή τον Ντμίτρι Στσερμπίνοφσκι. Συνέχισε τις σπουδές του το 1907-1912 στην Αυτοκρατορική Ακαδημία Τεχνών στην Αγία Πετρούπολη, όπου είχε καθηγητές τους Αλεξάντερ Κισελιόφ, Ντμίτρι Καρντόφσκι και Αμπράμ Αρχίποφ. Ξεκίνησε να εκθέτει έργα του το 1909 ως μέλος της ομάδας της Ενώσεως Ιμπρεσιονιστών, αλλά το 1913 έγινε μέλος του καλλιτεχνικού κινήματος «Μιρ ισκούστβα» (= «ο κόσμος της Τέχνης»). Την ίδια περίοδο συνέγραψε και ένα μυθιστόρημα με τίτλο *Νεαρές ακτίνες*.

Μετά την επιστροφή του στην Αγία Πετρούπολη το 1913, ο Γκριγκόριεφ συγκαταλεγόταν γενικώς στην παρέα πολλών καλλιτεχνών και λογοτεχνών της εποχής, όπως ήταν ο Σεργκέι Σουντέικιν, ο Βελιμίρ Χλέμπνικωφ και η ποιήτρια Άννα Αχμάτοβα. Συχνά ζωγράφιζε και τα πορτρέτα τους.

Ο Γκριγκόριεφ ενδιαφερόταν επίσης για τη ρωσική εξοχή, τους επαρχιώτες και τη ζωή του χωριού. Από το 1916 έως το 1918 δημιούργησε μια σειρά πινάκων και έργων γραφιστικής υπό τον γενικό τίτλο «Ρωσία» (Расея, *Raseja*), όπου εικονογραφούσε τη φτώχεια αλλά και τη δύναμη της αγροτικής Ρωσίας. Αυτή η σειρά εκδόθηκε σε λεύκωμα, που άρχιζε με το ποίημα του ίδιου του Γκριγκόριεφ «Προς τους θετούς της γιους». Το λεύκωμα κέρδισε τον έπαινο του επιδραστικού κριτικού τέχνης Αλεξάντρ Μπενουά. Κατά τον Μπενουά, ο Γκριγκόριεφ είχε παρουσιάσει την ίδια την ουσία της Ρωσίας την εποχή πριν την επαναστατική αναστάτωση. Το χωρίς επικεφαλής εργαστήριο που διοργάνωσε τον Σεπτέμβριο του 1919 ο Γκριγκόριεφ οδήγησε στη δημιουργία της κολεκτίβας «Εταιρεία Νέων Καλλιτεχνών» (ρωσ. αρχικά «ОБМОХУ»).

Ωστόσο το ίδιο έτος ο Γκριγκόριεφ ταξίδεψε και έζησε στο εξωτερικό, σε πολλές χώρες, όπως η Φινλανδία, η Γερμανία, η Γαλλία, οι ΗΠΑ και χώρες της Κεντρικής και Νότιας Αμερικής. Στο Παρίσι παρακολούθησε μαθήματα στην Ακαδημία της Γκραν Σωμιέρ και δέχθηκε την ισχυρή επίδραση του Πωλ Σεζάν.

Το 1934 δημοσίευσε το ποίημά του «Ρωσία» («Расея») στη ρωσόφωνη αμερικανική εφημερίδα *Novoye Russkoye Slovo*. Το ποίημα αυτό ήταν ένας ποιητικός αναστοχασμός στην ομώνυμη γνωστή σειρά ζωγραφικών έργων του. Επίσης έγραψε το ποίημα «Αμερική», που δημοσιέυθηκε μόλις το 2003.

Ο Μπορίς Ντμίτριεβιτς Γκριγκόριεφ πέθανε στην πόλη Καν-συρ-Μερ της Κυανής Ακτής σε ηλικία 52 ετών.

Επιλεγμένα έργα
---------------

* «Διπλό πορτρέτο του Βσέβολοντ Μεγιερχόλντ» (1916)«Διπλό πορτρέτο του Βσέβολοντ Μεγιερχόλντ» (1916)
* «Ηλικιωμένος από το Ολόνετς»«Ηλικιωμένος από το Ολόνετς»
* Πορτρέτο της Άννας Γκρίλιχες (1917)Πορτρέτο της Άννας Γκρίλιχες (1917)
* Ο Σεργκέι ΡαχμάνινοφΟ Σεργκέι Ραχμάνινοφ
* «Αγρότες στο χωράφι» (1920)«Αγρότες στο χωράφι» (1920)
* «Η Ηγουμένη Αγάθη» (1925)«Η Ηγουμένη Αγάθη» (1925)
* «Ηλιοτρόπια» (1917-1919)«Ηλιοτρόπια» (1917-1919)
* «Χωριό» (1918)«Χωριό» (1918)
* Ο Φιόντορ Σαλιάπιν (1918)Ο Φιόντορ Σαλιάπιν (1918)

Παραπομπές
----------

1. 1 2 3  *The Fine Art Archive*. cs.isabart.org/person/16609. Ανακτήθηκε στις 1  Απριλίου 2021.
2. ↑  (Αγγλικά) *Library of Congress Authorities*. Βιβλιοθήκη του Κογκρέσου. n85159241. Ανακτήθηκε στις 28  Φεβρουαρίου 2020.
3. ↑  ru.wikipedia.org/wiki/Григорьев,\_Борис\_Дмитриевич.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13596812z. Ανακτήθηκε στις 10  Οκτωβρίου 2015.
5. ↑  Ανακτήθηκε στις 10  Ιουλίου 2019.
6. ↑  Ανακτήθηκε στις 14  Ιουνίου 2019.
7. ↑  Bowlt, John E.· Misler, Nicoletta (1993). *Twentieth-century Russian and East European painting*. 314: Zwemmer. ISBN 9780302006191.
8. 1 2 3 4 5 6  Biography at artnet
9. 1 2 3  Ο Γκριγκόριεφ στο Staratel Linrary (στη ρωσική)
10. 1 2 3  *America* του Boris Grigoriev*, έκδ. A. Klevitsky* «Новый Журнал», 2003, №231 (στη ρωσική)
11. 1 2 3 4  Ο Γκριγκόριεφ στον *World of Marina Tsvetaeva* (στη ρωσική)
12. ↑  «OBMOKhU - Monoskop». *monoskop.org* (στα Αγγλικά). Mnoskop. Ανακτήθηκε στις 5 Νοεμβρίου 2018.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπορίς Γκριγκόριεφ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22313085
* **Europeana**: agent/base/160196
* LCCN: n85159241
* ISNI: 0000 0001 1562 1043
* GND: 119342065
* SELIBR: 234258
* SUDOC: 086235052
* BNF: cb13596812z (data)
* ULAN: 500011502
* NLA: 35190573
* NKC: js2011661283

 |

 |